**REGJISTRI I KËRKESAVE DHE PËRGJIGJEVE**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor [[1]](#footnote-1)** | **Data e kërkesës[[2]](#footnote-2)** | **Objekti i kërkesës[[3]](#footnote-3)** | **Data e përgjigjes[[4]](#footnote-4)** | **Përgjigje[[5]](#footnote-5)** | **Mënyra e përfundimit të kërkesës[[6]](#footnote-6)** | **Tarifa[[7]](#footnote-7)** |
| 1 | 27.04.2023 | Kërkesë për interpretim juridik të puseve të naftës | 08.05.2023 | Në përgjigje të shkresës tuaj me Nr. 2467 Prot., datë 19.04.2023 me lëndë “Kërkesë për interpretim juridik të pasurive “pus nafte” dhe të sipërfaqes së tyre “sipërfaqe pusi”, në vlerësim të taksave dhe tarifave vendore”, protokolluar nga Ministria e Financave dhe Ekonomisë me Nr. 7500 Prot., datë 24.04.2023, e cila është deleguar për kompetencë pranë Drejtorisë së Përgjithshme të Taksës së Pasurisë (DPTP), protokolluar me tonën me Nr. 45 Prot., datë 27.04.2023, sqarojmë si vijon:Në nenin 22/4, të ligjit Nr. 9632, datë 30.10.2006, “Për sistemin e taksave vendore” i ndryshuar, është parashikuar se funksionet e Drejtorisë së Përgjithshme të Taksës së Pasurisë janë: a) menaxhimi i regjistrit qendror të bazës së të dhënave të pasurive të paluajtshme (Kadastra Fiskale); b) udhëheqja, nga pikëpamja metodologjike, në lidhje me administrimin e taksës mbi pasuritë e paluajtshme; c) vlerësimi i vlerës së pasurisë së paluajtshme për ndërtesat me metodat e përcaktuara me vendim të Këshillit të Ministrave, si dhe detyrimin për taksën e pasurisë ndërtesë.Në nenin 22/5, të ligjit të sipërcituar janë përcaktuar përgjegjësitë e njësive të vetëqeverisjes vendore si më poshtë:a) mbledhjen dhe menaxhimin e informacioneve mbi ndërtesën për qëllime fiskale;b) përditësimin e të dhënave të regjistrit qendror të bazës së të dhënave të pasurive të paluajtshme (Kadastra Fiskale);c) mbledhjen me forcë të detyrimeve të taksës mbi ndërtesën; ç) korrigjimin e të dhënave në lidhje me llogaritjen e taksës, në rastet e saktësimit të informacionit për sipërfaqen, vendndodhjen zonale, çmimet e tregut etj.;d) shqyrtimin e ankimit administrativ të taksapaguesve. Në pikën 3, të nenit 1 të VKM Nr. 132, datë 07.03.2018 “Për metodologjinë për përcaktimin e vlerës së taksueshme të pasurisë së paluajtshme “ndërtesa”, e bazës së taksës për kategori specifike, natyrën dhe prioritetin e informacionit dhe të dhënave për përcaktimin e bazës së taksës, si dhe të kritereve dhe rregullave për vlerësimin alternativ të detyrimit të taksës” parashikohet se ndërtesë është objekti/objektet e ndërtuara mbi/nën sipërfaqen e tokës ose të lidhura me tokën dhe që përfaqëson një strukturë ndërtimore me një ose më shumë njësi pronësore, e cila është objekt i taksës mbi ndërtesën sipas përcaktimit të dhënë në ligj.Përsa i përket objektit të taksës së pasurisë së paluajtshme “truall”, në legjislacionin aktual për sistemin e taksave vendore nuk parashikohet përkufizim i termit “truall”. Megjithatë, në pikat 13 dhe 14, të nenit 5, të ligjit Nr. 133/2015 “Për trajtimin e pronës dhe përfundimin e procesit të kompensimit të pronave” i ndryshuar, parashikohet se:“Truall” është toka që ndodhet brenda vijave kufizuese të qyteteve e qendrave të banuara në çastin e shpronësimit. Kur për qendrën e banuar nuk ka pasur vijë kufizuese, truall do të jetë sipërfaqja e tokës që zë objekti i ndërtuar mbi të dhe oborri funksional. Sipërfaqja e këtij të fundit llogaritet sa trefishi i sipërfaqes së objektit, por jo më shumë se 500 metra katrorë. “Truall industrial” është sipërfaqja e tokës që ndodhej jashtë vijave kufizuese të qyteteve dhe qendrave të banuara në çastin e shpronësimit, mbi të cilën kanë qenë të ngritura objekte të përhershme ndërtimore për qëllime ekonomike ose që i shërbejnë funksionit të tyre. Përsa më sipër, identifikimi dhe kategorizimi i pasurive të paluajtshme dhe klasifikimi i tyre sipas llojit të taksës së pasurisë së paluajtshme nuk është kompetencë e DPTP-së, por e njësive të vetëqeverisjes vendore pranë së cilës ndodhet pasuria e paluajtshme, si institucioni i cili administron taksën e pasurisë së paluajtshme në nivel vendor.Gjithashtu, në mbështetje të neni 7 të ligjit nr. 9632, datë 30.10.2006 “Për sistemin e taksave vendore” i ndryshuar, taksapaguesi ka të drejtën e ankimit kundër vendimit apo veprimit të zyrës së taksave vendore pranë strukturës vendore të apelimit tatimor.  | E plotë | Nuk ka |
| 2 | 24.10.2023 | Kërkesë për interpretim juridik për akt marrëveshje | 02.11.2023 | Në përgjigje të shkresës tuaj e datës 24.10.2023, protokolluar me tonën me Nr. 106 Prot., datë 26.10.2023 me lëndë: “Kërkesë për akt marrëveshje”, sqarojmë si vijon: Në nenin 22/4, të ligjit Nr. 9632, datë 30.10.2006, “Për sistemin e taksave vendore” i ndryshuar, është parashikuar se “Drejtoria e Përgjithshme e Taksës së Pasurisë: a) menaxhon regjistrin qendror të bazës së të dhënave të pasurive të paluajtshme (Kadastra Fiskale); b) udhëheq, nga pikëpamja metodologjike, në lidhje me administrimin e taksës mbi pasuritë e paluajtshme; c) vlerëson vlerën e pasurisë së paluajtshme për ndërtesat me metodat e përcaktuara me vendim të Këshillit të Ministrave, si dhe detyrimin për taksën e pasurisë ndërtesë”. Gjithashtu, në shkronjat "ç" dhe "h", të pikës 3, të VKM-së Nr. 171, datë 28.03.2018 parashikohet respektivisht se: “Drejtoria e Përgjithshme e Taksës së Pasurisë monitoron dhe asiston njësitë e vetëqeverisjes vendore për procedurat e ndjekura në llogaritjen e bazës së taksueshme të pasurisë së paluajtshme, me qëllim zbatimin e metodave të vlerësimit të vlerës së taksueshme, të përcaktuara në metodologjinë e miratuar nga Këshilli i Ministrave” dhe “Drejtoria e Përgjithshme e Taksës së Pasurisë asiston njësitë e vetëqeverisjes vendore në zbatimin e procedurave të vlerësimit të pasurisë së paluajtshme dhe të llogaritjes së taksës vendore mbi to. Trajnon stafet e njësive të vetëqeverisjes vendore, përgjegjëse për administrimin e taksës mbi pasuritë e paluajtshme”. Ndërkohë, në nenin 22/5 të ligjit Nr. 9632, datë 30.10.2006, “Për sistemin e taksave vendore” i ndryshuar, është parashikuar se njësia e vetëqeverisjes vendore është autoriteti përgjegjës për administrimin e taksës mbi ndërtesat nën juridiksionin e saj, përmes ushtrimit të funksioneve të mëposhtme: a) mbledhjen dhe menaxhimin e informacioneve mbi ndërtesën për qëllime fiskale; b) përditësimin e të dhënave të regjistrit qendror të bazës së të dhënave të pasurive të paluajtshme (Kadastra Fiskale); c) mbledhjen me forcë të detyrimeve të taksës mbi ndërtesën; ç) korrigjimin e të dhënave në lidhje me llogaritjen e taksës, në rastet e saktësimit të informacionit për sipërfaqen, vendndodhjen zonale, çmimet e tregut etj; d) shqyrtimin e ankimit administrativ të taksapaguesve. Gjithashtu në pikën c të nenit 5 të ligjit të sipërcituar parashikohet se “Me përjashtim të te rasteve kur në këtë ligj përcaktohet shprehimisht ndryshe, bashkia, nëpërmjet këshillit bashkiak c) përcakton numrin e kësteve të pagimit të taksës dhe afatet e kryerjes së tyre, si dhe kushtet lehtësuese në rastet e pagesës së plotë dhe përpara afateve të detyrimeve fiskale; Përsa më sipër, përsa i përket kërkesës tuaj për të lidhur akt marrëveshje me palët për detyrimet e prapambetura të taksës vendore, apo zgjidhjen e problematikës tuaj nëpërmjet verifikimit në terren, nuk është kompetencë e DPTP-së, por është kompetencë e njësive të vetëqeverisjes vendore nën juridiksionin të cilave ndodhet pasuria e paluajtshme, si institucioni i cili administron taksën e pasurisë së paluajtshme në nivel vendor.  | E plotë | Nuk ka |

1. Numri rendor i kërkesave të regjistruara në Regjistrin e Kërkesave dhe Përgjigjeve [↑](#footnote-ref-1)
2. Data e regjistrimit të kërkesës [↑](#footnote-ref-2)
3. Përmbledhje e objektit të kërkesës duke u anonimizuar sipas parashikimeve ligjore në fuqi [↑](#footnote-ref-3)
4. Data e kthimit të përgjigjes [↑](#footnote-ref-4)
5. Përmbajtja e përgjigjes duke u anonimizuar sipas parashikimeve ligjore në fuqi [↑](#footnote-ref-5)
6. Përgjigja jepet E plotë/ E kufizuar/ E refuzuar/E deleguar [↑](#footnote-ref-6)
7. Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuar nga autoriteti publik. [↑](#footnote-ref-7)